Държавен вестник, бр. 20, 2005 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  20
Ч А С Т  XVI
Връзки с Обединените нации и други
организации
Член 64
Организацията сътрудничи на Обединените
нации съгласно член 57 от Хартата на Обедине-
ните нации като специализирана агенция в об-
ластта на корабоплаването и въздействието на
корабоплаването върху морската среда. Това сът-
рудничество се осъществява посредством спора-
зумение с Обединените нации съгласно член 63
от Хартата на Обединените нации, което се сключ-
ва съгласно разпоредбите, указани в член 25.
Член 65
Организацията си сътрудничи с всяка спе-
циализирана агенция на Обединените нации по
въпроси от общ за нея и за такава специализи-
рана агенция интерес, обсъжда тези въпроси и
предприема спрямо тях съгласувани със съот-
ветната специализирана агенция действия.
Член 66
Организацията може да си сътрудничи по
въпроси от нейната компетентност с други меж-
дуправителствени организации, които не са
специализирани агенции на Обединените нации,
но чиито интереси и дейности имат отношение
към целите на Организацията.
Член 67
Организацията може да предприеме подхо-
дящи мерки за консултации и сътрудничество
по въпроси от нейната компетентност с непра-
вителствени международни организации.
Член 68
Организацията с одобрението на мнозинст-
вото от две трети от гласовете на Асамблеята
може да поеме от всяка друга правителствена
или неправителствена международна организа-
ция такива функции, ресурси и задължения от
компетентността на Организацията, които мо-
гат да бъдат прехвърлени на Организацията по
силата на международни споразумения или
посредством взаимно приемливи договоренос-
ти, сключени между компетентните власти на
съответните организации. Аналогично Органи-
зацията може да поеме всякакви администра-
тивни функции от нейната компетентност и ко-
ито са поверени на дадено правителство по сила-
та на какъвто и да е международен инструмент.
Ч А С Т  XVII
Правен капацитет, привилегии и имунитет
Член 69
Предоставените на Организацията или свър-
заните с нея правен капацитет, привилегии и
имунитет се основават и определят от Конвен-
цията за привилегиите и имунитета на специа-
лизираните агенции, одобрена на Генералната
асамблея на Обединените нации на 21 ноември
1947 г., и съответстват на измененията, които
могат да бъдат включени в окончателния (или
ревизиран) текст на приложението, одобрено
от Организацията в съответствие с раздели 36 и
38 на упоменатата конвенция.
Член 70
В очакване на присъединяването си към
упоменатата конвенция по отношение на Орга-
низацията всеки член е длъжен да прилага раз-
поредбите на приложение II на тази конвенция.
Ч А С Т  XVIII
Изменения
Член 71
Генералният секретар изпраща на всички
членове текстовете на предложените изменения
към конвенцията най-малко шест месеца преди
тяхното разглеждане от Асамблеята. Изменени-
ята се приемат от Асамблеята с мнозинство от
две трети от гласовете. Всяко изменение влиза в
сила за всички членове дванадесет месеца след
приемането му от две трети от членовете на
Организацията, които не са асоциирани члено-
ве. Ако в рамките на 60 дни от началото на този
дванадесетмесечен период някой от членовете
подаде уведомление, че поради дадено измене-
ние се оттегля от Организацията, оттеглянето
влиза в сила от датата, на която влиза в сила и
самото изменение, независимо от разпоредбите
на член 78 от конвенцията.
Член 72
Всяко изменение, прието съгласно член 71,
се депозира при Генералния секретар на Обе-
динените нации, който незабавно изпраща ко-
пие от изменението на всички членове.
Член 73
Декларация или приемане съгласно член 71
се прави посредством предаване на инструмент
на генералния секретар за депозиране при Ге-
нералния секретар на Обединените нации. Ге-
нералният секретар уведомява членовете за по-
лучаването на всеки такъв инструмент и за да-
тата, на която изменението влиза в сила.
Ч А С Т  XIX
Тълкуване
Член 74
Всеки въпрос или спор относно тълкуването
или прилагането на конвенцията се отнася до
Асамблеята за уреждане или се урежда по друг
начин, с който страните по спора са съгласни.
Разпоредбите на този член не могат да възпре-
пятстват органите на Организацията да уреж-
дат всеки въпрос или диспут, който може да
възникне при изпълнение на техните функции.
Член 75
Всеки правен въпрос, който не може да бъде
уреден съгласно разпоредбите на член 74, се
препраща от Организацията до Международ-
ния съд за мнение и препоръка в съответствие
с член 96 от Хартата на Обединените нации.
Ч А С Т  XX
Общи разпоредби
Член 76
Подписване и приемане
Съгласно разпоредбите на част III тази кон-
венция е открита за подписване или приемане
и държавите могат да станат страни по конвен-
цията посредством: